Talgujuht Leo Filippov ütles, et kõigis kuues talgukohas sai ära tehtud suur töö: “Meie põhikohad olid mereääred ja me ei koristanud mitte viimase aja meresodi, vaid seda, mis on aja jooksul kogunenud ja mida jooksvalt koristada ei saa. Seal oli kohe tõsisemat suhtumist vaja ja et Maailmakoristuspäeval võetakse prügi tasuta vastu, otsustati see pingutus ära teha.”
#000001
Peamiselt koristati mereprügi, ehk siis prügi, mis on merre visatud ja seejärel maismaale uhutud. “Vanast mereprügist leidsime kõike võimalikku – külmkapp, televiisor, gaasiballoonid. Asju, mida ei tohiks üle parda üldse heita,” lausus Filippov. “Asi, mis talgujuhile eriliselt rõõmu tegi oli see, et inimesi tuli kokku üle ootuste ja väga palju osales lastega peresid ja lapsi: “Lapsed on nii terase silmaga, et seal, kus vanainimene mööda läheb, siis laps märkab kohe seda prügi, mis on ranna alal.”
#000002
Pärast talguid istuti maha ja peeti plaani, kostus ka, et kindlasti kavatsetakse kevadel uuesti koristama minna, kuigi Leo Filippov tahab uskuda, et enam ometi keegi nii rumal ei ole, et loodust reostaks: “Peamine, mis me merealast korjame on ju plastik, ja teadlased on ju avastanud, et see laguneb mikroplastiks ja see tuleb ju toiduahelasse ja mida see kõik teeb kalade ja lindudega ja me alles saame teada, mis see kõik inimesega teeb.” Lõpetuseks ütles ta, et meie maailm sai nende abil küll puhtamaks – nii materiaalselt, kui ka hingelt.
#000003
*Sõrvemaa : sedasi nimetavad Saaremaa suurimat poolsaart sealsed põliselanikud, sõrulased.
#000004
Mereäärsetest koristustalgudest võttis osa 42 inimest.
#000005
Leave a Comment Cancel Reply
#000006
Sinu e-postiaadressi ei avaldata. Nõutavad väljad on tähistatud *-ga
#000007
Salvesta minu nimi, e-posti- ja veebiaadress sellesse veebilehitsejasse järgmiste kommentaaride jaoks.
#000008